Publication: Magyar Közlöny
Issue: MK-2003-76 (Year: 2003, Number: 76)
Era: 1990-2004
Section: 1992. évi XXIII. törvény módosítása
Paragraph Index: 374

24. § (1) A Ktv. 45. §-ának (7)—(8) bekezdése helyébe a következõ rendelkezés lép: „(7) A 44. § (3) bekezdésében felsorolt szervnél — ide nem értve a szerv vezetõjét — legfeljebb kettõ, fõvárosi illetékességû szervnél legfeljebb három, a 44. § (4) bekezdésében felsorolt szervnél — ide nem értve a szerv vezetõjét — legfeljebb egy vezetõi szint létesíthetõ. A 44. § (3) bekezdésében felsorolt szerv vezetõje — ha törvény vagy kormányrendelet eltérõen nem rendelkezik — fõosztályvezetõi, szervezeti egységének vezetõje fõosztályvezetõhelyettesi vagy osztályvezetõi, fõvárosi illetékességû szervnél a szervezeti egység vezetõje fõosztályvezetõi vagy fõosztályvezetõ-helyettesi vagy osztályvezetõi, a 44. § (4) bekezdésében felsorolt szerv vezetõje fõosztályvezetõi, szervezeti egységének vezetõje osztályvezetõi alapilletményre jogosult. A fõváros területére kiterjedõ illetékességgel rendelkezõ, a 44. § (3) bekezdésében felsorolt szerv vezetõje — ide nem értve a fõvárosi közigazgatási hivatal vezetõjét — a 46. § (2) bekezdésének b) pontjától eltérõen 30%-os vezetõi illetménypótlékra jogosult.

Source: https://magyarkozlony.hu/hivatalos-lapok/e7417a194b5397a385f20fbe08f2b8ac35101a81/dokumentumok/c196cd64d531694c8aed4697c172c4e27031e2d1/letoltes